คุมเข้มสินเชื่อส่วนบุคคลสกัดใช้จ่ายเกินตัว
ธปท.คุมหนี้ส่วนบุคคลสกัดคนไทยใช้จ่ายเกินตัว จำกัดเพดานเงินกู้ตามฐานรายได้ เงินเดือนไม่เกิน 3 หมื่นถือบัตรเครดิตได้ 3 ใบ
12 ก.ค. 2560

ธปท.คุมหนี้ส่วนบุคคลสกัดคนไทยใช้จ่ายเกินตัว จำกัดเพดานเงินกู้ตามฐานรายได้ เงินเดือนไม่เกิน 3 หมื่นถือบัตรเครดิตได้ 3 ใบพล.ท.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ธนาคารแห่งประเทศไทย (ธปท.) ได้รายงานต่อที่ประชุมคณะรัฐมนตรี (ครม.) เมื่อวันที่ 11 ก.ค. ว่า อยู่ระหว่างจัดทำแนวทางเพื่อควบคุมสินเชื่อบัตรเครดิตและสินเชื่อส่วนบุคคล โดยมีความเป็นไปได้ที่จะปรับเพดานการปล่อยสินเชื่อตามฐานเงินเดือนเป็นขั้นบันได ตั้งแต่ 1.5-5 เท่าของเงินเดือน

ธปท.คุมหนี้ส่วนบุคคลสกัดคนไทยใช้จ่ายเกินตัว จำกัดเพดานเงินกู้ตามฐานรายได้ เงินเดือนไม่เกิน 3 หมื่นถือบัตรเครดิตได้ 3 ใบ

"ตามเกณฑ์ที่ ธปท.เสนอนั้น จะจำกัดให้ผู้ที่มีเงินเดือนตั้งแต่ 1.5-3 หมื่นบาท จะได้วงเงินสินเชื่อไม่เกิน 1.5 เท่าของฐานเงินเดือน จากเดิมที่ให้ ส่วน ผู้ที่มีเงินเดือน 3-5 หมื่นบาท จะได้ วงเงินสินเชื่อไม่เกิน 3 เท่า และผู้ที่มีเงินเดือนตั้งแต่ 5 หมื่นบาทขึ้นไป จะได้วงเงินสินเชื่อไม่เกิน 5 เท่า" พล.ท.สรรเสริญ กล่าว
สำหรับการจำกัดการถือบัตรเครดิตของประชาชนนั้น ธปท.ก็ได้ชี้แจงมาให้นายกฯ รับทราบด้วย แต่ไม่ได้ระบุรายละเอียดแน่ชัดว่าให้ถือได้ไม่เกินกี่ใบ แม้ว่าก่อนหน้านี้จะมีการออกมาบอกว่า อาจจำกัดไว้ไม่เกิน 3 ใบ แต่การมารายงานครั้งนี้เพียงบอกแค่ว่ากำหนดให้ถือบัตรเครดิตให้น้อยที่สุด
พล.ท.สรรเสริญ กล่าวว่า การจำกัดเพดานการปล่อยสินเชื่อนี้ เป็นไปตามนโยบายของ พล.อ.ประยุทธ์ จันทร์โอชา นายกรัฐมนตรี ที่ได้ให้หลักการกับหน่วยงานที่เกี่ยวข้องให้ไปดำเนินมาตรการแก้ไขปัญหาหนี้ว่าหนี้และหนี้เสียของประชาชนที่มีปัญหานั้นส่วนใหญ่มาจากการใช้จ่ายเกินตัวมากกว่าเงินเดือน โดยเฉพาะในกลุ่มคนรุ่นใหม่ที่มีอัตราการเป็นหนี้เพิ่มสูงขึ้น เกณฑ์ดังกล่าวคาดว่าจะประกาศใช้ในเร็วๆ นี้
นอกจากนี้ พล.อ.ประยุทธ์ ยังได้มอบหมายให้รัฐมนตรีทุกคนไปเร่ง ขับเคลื่อนงานและหาทางช่วยเผยแพร่ข้อมูลด้านเศรษฐกิจ เพื่อสร้างความมั่นใจให้กับประชาชนได้รับทราบตัวเลขสำคัญของเศรษฐกิจด้านต่างๆ ในขณะนี้ได้ปรับตัวดีขึ้นแล้ว เห็นได้จากตัวเลขที่ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ได้ทำการสำรวจการใช้จ่ายของประชาชนในช่วงวันอาสาฬหบูชาและวันเข้าพรรษา พบว่ามีการใช้จ่ายมากถึง 6,200 ล้านบาท เพิ่มขึ้นถึง 7.78% จากช่วงเดียวกันปีก่อน ซึ่งชี้ให้เห็นว่าตอนนี้ประชาชนเริ่มมีความมั่นใจเศรษฐกิจ และมีความเชื่อมั่นมากขึ้น 
รายงานข่าวจาก ธปท. ระบุว่า เกณฑ์การควบคุมใหม่จะมีการจำกัดการถือครองบัตรเครดิตของลูกหนี้ธนาคารด้วย โดยผู้มีรายได้ไม่เกินเดือนละ 3 หมื่นบาท จะถือบัตรเครดิตได้ไม่เกิน 3 ใบ จากเดิมที่ให้ไม่จำกัด ซึ่งจะรวมวงเงินสินเชื่อทั้งหมดไว้ใน 3 บัตร ไม่แยก รายบัตร ให้วงเงินได้สูงสุด 1.5 เท่าของรายได้ คิดดอกเบี้ยได้ไม่เกิน 18% จากเดิมไม่เกิน 20%
นายลือชัย ชัยปริญญา ผู้ช่วยกรรมการผู้จัดการใหญ่อาวุโส ผู้บริหารสายงาน สายงานกลยุทธ์และผลิตภัณฑ์รายย่อย ธนาคารกรุงไทย กล่าวว่า คาดว่าเกณฑ์ใหม่ที่ออกมาคงต้องการให้ระมัดระวัง และให้ปล่อยกู้สอดคล้องกับความสามารถในการชำระคืนมากขึ้น เกณฑ์นี้คนที่ปล่อยกู้อย่างระมัดระวังอยู่แล้วคงกระทบน้อย